

***PLAN GRADNJE***

***KOMUNALNIH VODNIH GRAĐEVINA***

***za 2025.***

Krk, studeni 2024.

1. **Komunalne vodne građevine čija je gradnja od zajedničkog interesa šest suvlasnika Isporučitelja**
2. **Projekt prikupljanja, odvodnje i pročišćavanja otpadnih voda na području otoka Krka**

Društvo je u 2017. godini prijavilo "Projekt prikupljanja, odvodnje i pročišćavanja otpadnih voda na području otoka Krka" za sufinanciranje iz Strukturnih i Kohezijskih fondova u sklopu financijske perspektive Europske Unije za proračunsko razdoblje 2014 – 2020. godina. Projekt je odobren Odlukom Ministarstva zaštite okoliša i energetike 11. svibnja 2017. godine i njenom dopunom od 06. lipnja 2017. godine.

Društvo je 26. srpnja 2017. godine potpisalo:

- Ugovor o dodjeli bespovratnih sredstava EU projekta s Ministarstvom zaštite okoliša i energetike kao posredničkim tijelom razine 1 (skraćeno PT1) i Hrvatskim vodama kao posredničkim tijelom razine 2 (skraćeno PT2).

Ukupna vrijednost projekta procijenjena je na ukupan iznos od 86.045.837,02 EUR (648.312.359,00 kn/7,53450 fiksni tečaj konverzije). Prihvatljivi procijenjeni troškovi iznose 67.809.842,33 EUR (510.913.257,00 kn/7,53450 fiksni tečaj konverzije), a neprihvatljivi trošak su ulaganja do 2014. godine i porez na dodanu vrijednost. Udjeli u sufinanciranju prihvaćenih planiranih troškova su sljedeći:

bespovratna sredstva EU 48.993.119,65 EUR - 72,25075% (369.138.660 kn)

domaća komponenta 18.816.722,68 EUR - 27,74925% (141.774.597 kn)

Dodatak 1 Ugovoru o dodjeli bespovratnih sredstava sklopljen je 13. lipnja 2018. i odnosi se na izmjene intervala slanja mjesečnih izvještaja odnosno zahtjeva za nadoknadom sredstava te na iznos zahtjeva za nadoknadom sredstava.

Dodatkom 2 Ugovoru o dodjeli bespovratnih sredstava sklopljenim 28. prosinca 2020. godine razdoblje provedbe projekta produženo je do 31. prosinca 2023. godine te se prilagodila vrijednost pojedinih indikatora sukladno tehničkim obrazloženjima.

Dodatkom 3 Ugovoru o dodjeli bespovratnih sredstava sklopljenim 23. studenog 2022. godine zamjenjen je obrazac A i uvedena je interna jedinica za upravljanje projektom.

Zbog produženog trajanja postupka javne nabave i kašnjenja tijela javne vlasti u postupcima ishođenja lokacijskih i građevinskih dozvola po ugovoru o radovima na izgradnji i nadogradnji uređaja za pročišćavanje otpadnih voda, Društvo je 29. prosinca 2023. godine uputilo zahtjev za produženje razdoblja provedbe projekta do 28. veljače 2025. godine. Zahtjev je odobren te je 25. travnja 2024. godine potpisan Dodatak 4 Ugovoru o dodjeli bespovratnih sredstava.

S obzirom da je radoblje provedbe projekta završilo 31. prosinca 2023. godine, Društvo je ukupno iskoristilo 45.307.773 EUR EU sredstava za sufinanciranje ovog projekta.

- **Ugovor o sufinanciranju EU projekta** s Ministarstva zaštite okoliša i energetike kao posredničkog tijela 1 (PT1), Hrvatskim vodama kao posredničkog tijela 2 (PT2) te 6 jedinica lokalne samouprave (sve jedinice otoka Krka osim Vrbnika koji ne sudjeluje u EU projektu) u kojem se navode i udjeli u sufinanciranju prihvaćenih troškova domaće komponente (bez sredstava EU):

* Ministarstvo zaštite okoliša i energetike 33,33%
* Hrvatske vode 33,33%
* lokalna komponenta (otok Krk) 33,33%
	+ Ponikve voda d.o.o. 3,42%
	+ Grad Krk 6,80%
	+ Općina Baška 3,85%
	+ Općina Dobrinj 5,25%
	+ Općina Malinska-Dubašnica 5,72%
	+ Općina Omišalj 5,33%
	+ Općina Punat 2,97%

Zbog isteka razdoblja prihvatljivosti troškova za financiranje sredstvima iz Kohezijskog fonda 2014.-2020. (prihvatljivi troškovi koji su plaćeni do 31. prosinca 2023. godine), Društvo je 25. travnja 2024. godine s Ministarstvom gospodarstva i održivog razvoja i s Hrvatskim vodama potpisalo Ugovor o privremenom sufinanciranju projekta temeljem kojeg se u 2024. godini nastavilo privremeno sufinanciranje projekta prema omjeru financiranja definiranom u inicijalnom Ugovoru o dodjeli bespovratnih sredstava s pripadajućim dodacima.

- **Ugovor o partnerstvu na EU projektu** s jedinicama lokalne samouprave u kojem je navedena i obveza vraćanja kredita koji je Ponikve voda potpisala s Hrvatskom bankom za obnovu i razvoj ( 5.453.245,64 €, fiksna godišnja kamatna stopa od 2,5%, rok otplate 10 godina), a kojeg će u cijelosti vraćati jedinice lokalne samouprave s obzirom da se radi o sredstvima koja pokrivaju dio lokalne komponente jedinica lokalne samoprave. Prva otplatna rata bila je 30. lipnja 2024. godine.

EU projekt se odnosi na sljedeće aglomeracije: Omišalj, Malinska-Njivice, Krk, Punat-Kornić, Baška i Klimno-Šilo. Uključuje izgradnju fekalne kanalizacije i pratećih objekata, rekonstrukciju vodovodne mreže, rehabilitaciju kanalizacijskih kolektora te nadogradnju četiri uređaja za pročišćavanje otpadnih voda i izgradnju dva nova uređaja za pročišćavanje.

Izgradilo se ukupno 89 km kanalizacije (fekalna, tlačna kanalizacija i sigurnosni ispusti) uz 23 crpne stanice, te se rekonstruiralo 42,7 km vodovodne mreže uz rehabilitaciju 10.218 m kolektora i 1.283 revizijska okna odnosno 4.752 nova kućna priključka na sustav fekalne kanalizacije.

Do kraja 2023. godine planira se završetak radova na uređajima za pročišćavanje otpadnih voda. Ukupni kapacitet uređaja je 85.000 ES [ekvivalent-stanovnika], a funkcionirat će sa drugim (biološkim) stupnjem pročišćavanja. Uređaji su na slijedećim lokacijama: Omišalj (7.000 ES), Malinska-Ćuf koji će prikupljati otpadne vode naselja Njivica i naselja Općine Malinska-Dubašnica (25.000 ES), Krk (19.000 ES), Punat koji će prikupljati otpadne vode Punta i Kornića (12.500 ES), Baška (14.000 ES) i Klimno-Šilo koji će prikupljati otpadne vode priobalja Dobrinjštine (7.500 ES).

U ožujku 2024. godine započeo je probni rad uređaja za pročišćavanje otpadnih voda. Zbog završetka razdoblja provedbe projekta, trošak nije prihvatljiv za sufinaniciranje EU sredstvima već se isti sufinacira temeljem ugovora o privremenom sufinanciranju koji se sklapa s Ministarstvom gospodarstva i održivog razvoja i s Hrvatskim vodama za svaku pojedinačnu godinu sufinanciranja. Dok su u 2024. godini udjeli u sufinanciranju bili jednaki udjelima iz Ugovora o dodjeli bespovratnih sredstava, u 2025. godini planira se povećanje udjela lokalne komponente s 9,25% na 15%. Planirani troškovi u 2025. godini iznose 4.100.000 €.

1. **Dogradnja akumulacije Ponikve – izgradnja II. faze podsustava**

Podsustav Ponikve obuhvaća istoimenu akumulaciju s pripadajućom infrastrukturom za zahvat, obradu vode i distribuciju.

Akumulacija Ponikve (I. faza) je nastala 1986. godine izgradnjom brane na prostoru nekadašnjeg plitkog povremenog jezera u istoimenoj uvali (ponikvi) na otoku Krku. Ovom branom je odvojena ponorna zona od manje propusnoga dijela uvale. Formirana je akumulacija od 2.000.000 m3, s površinom od 0,75 km2. Akumulacija se puni iz slivnog područja čija se veličina procjenjuje na oko 34,5 km2. prosječna višegodišnja izmjerena oborina u ovom slivu je 1.240 mm.

Voda se crpi iz podzemnog zahvata Vela Fontana koji je smješten u neposrednoj blizini akumulacije, a izgrađen je prije formiranja akumulacije. Današnje maksimalno crpljenje iznosi 180 l/s, a ljetnom razdoblju padne na 120 l/s. Ukupna godišnja potrošnja vode (crpljene količine) na otoku Krku iznosi 3.300.000 m3 vode iz svih raspoloživih izvora i dovoda vode sa kopna.

U II. fazi razvoja podsustava Ponikve planira se nadvišenje postojeće nasute brane čime će se volumen akumulacije povećati na 7.000.000 m3 vode, a njezina površina će se povećati na 1,09 km2. Na taj način će se osigurati znatno veće količine pitke vode, te će se povećati dubina akumulacije za oko 5 m, što će poboljšati kvalitetu vode. Time će se osigurati dovoljne količine pitke vode za dugoročnu vodoopskrbu otoka Krka i poboljšati će se kvaliteta vode u akumulaciji Ponikve.

Ukupna vrijednost projektne dokumentacije “Vodoopskrbni sustav Krka-podsustav Ponikve II faza, izrada glavnog projekta s provođenjem istraživačkih radova za faze 2, 3 i 4” iznosila je 674.119 EUR. Hrvatske vode su sudjelovale u sufinanciranju u iznosu od 520.969 EUR, a Društvo s 153.150 EUR vlastitih sredstava.

Društvo je u 2023. godini ugovorilo izradu studijske dokumentacije i aplikacije za poboljšanje vodnokomunalne infrastrukture vodoopskrbnog sustava Krk – podsustava Ponikve za sufinanciranje iz EU fondova. Ugovorena vrijednost studije iznosi od 109.143 EUR, a do sada je situirano 75.639 EUR**.** Hrvatske vode sudjeluju u sufinanciranju s 85%. Studija je dovršena i čeka se natječaj za prijavu projekta za sufinanciranje iz EU fondova.

U 2024. započeli su radovi na izgradnji novih evakuacijskih građevina (dio 2. podfaze). Vrijednost investicije iznosi 195.637 EUR, a u 2024. godini izvedeno je radova u vrijednosti od 167.556 EUR. Investicija se financira iz vlastitih sredstava Društva.

U 2025. godini Društvo planira raspisati natječaje i za ostale radove, a procijenjene vrijednosti radova prema izrađenoj Studiji iznose:

* nastavak izgradnje evakuacijskih građevina 921.300 EUR
* povećanje injekcijske zavjese 5.547.400 EUR
* izgradnja pristupne ceste po južnom obodu, izgradnja pristupne ceste prema bazenu sirove vode, nadvišenje brane, izgradnja podzemnog vodozahvata 1, nadvišenje vodozahvata Vela Fontana, izgradnja bazena sirove vode, izgradnja cjevovoda za priključak vodozahvata 1, proširenje filtarskog postrojenja u sklopu CS Ponikve, uređenje akumulacijskog prostora i postavljanje ograde 13.898.600 EUR
* sanacija glavnog dobavnog cjevovoda s kopna u dijelu preko Krčkog mosta 1.198.750 EUR
* izmještanje 20 kV voda TS Lubenovo 1 – TS CS Ponikve-TS Oaza Mira 156.000 EUR
1. **Komunalne vodne građevine čija se gradnja planira na području svake pojedine JLS**

Razvojni zahvati svake pojedine JLS uvršteni su u Plan gradnje komunalnih vodnih građevina sukladno raspoloživim sredstvima naknade za razvoj i ostalim raspoloživim izvorima financiranja, a obuhvaćeni su člancima 3.-9. Plana gradnje komunalnih vodnih građevina.

Temeljem prethodno navedenog, Skupština PONIKVE VODA d.o.o. donijela je slijedeću odluku:

**O D L U K A**

**o usvajanju Plana gradnje komunalnih vodnih građevina u 2025. godini.**

Na temelju članka 23. stavka 1 i 2. Zakona o vodnim uslugama ("Narodne novine" broj 66/19) Skupština PONIKVE VODA d.o.o. na 69. sjednici održanoj 25. studenog 2024. godine, donijela je

**P L A N**

**gradnje komunalnih vodnih građevina u 2025. godini**

**Članak 1.**

Ovim se Planom gradnje komunalnih vodnih građevina u 2025. godini (u daljnjem tekstu: Plan) utvrđuju komunalne vodne građevine koje se planiraju graditi na vodoopskrbnom području javnog isporučitelja vodne usluge Komunalnog društva PONIKVE VODA društvo sa ograničenom odgovornošću, Krk Vršanska 14 (u daljnjem tekstu: Isporučitelj), procijenjeni iznosi ulaganja te izvori sredstava za financiranje gradnje.

**Članak 2.**

Pod komunalnim vodnim građevinama iz članka 1. ovoga Plana podrazumijevaju se građevine za javnu vodoopskrbu i građevine za javnu odvodnju.

**Članak 3.**

Komunalne vodne građevine čija se gradnja planira na području Općine Omišalj utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA OMIŠALJ**  | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izgradnja vodovoda visoke zone Pušća | 130.000 |   |   | 130.000 |   |
| 2 | Rekonstrukcija kanalizacijskog kolektora i vodovoda u Ulici Tina Ujevića | 80.000 | 30.000 | 50.000 |   |   |
| 3 | Izgradnja kanalizacijskog kolektora i rekonstrukcija vodovoda u odvojku Ulice Brgučena | 60.000 | 20.000 | 40.000 |   |   |
| **OPĆINA OMIŠALJ**  | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 4 | Rekonstrukcija vodovoda i zamjena poklopaca fekalne odvodnje u Ulici Večja | 50.000 |   | 50.000 |   |   |
| **UKUPNO (bez PDV-a) EUR** | **320.000** | **50.000** | **140.000** | **130.000** | **0** |

**Članak 4.**

Komunalne vodne građevine čija se gradnja planira na području Općine Malinska - Dubašnica utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA MALINSKA-DUBAŠNICA** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izgradnja vodovoda i kanalizacije u ulici Pavus OU 39 I 40 (nastavak radova) | 300.000 | 300.000 |   |   |   |
| 2 | Spojni vodovod do naselja Strilčić s HS Strilčići (nastavak radova) | 200.000 | 200.000 |   |   |   |
| 3 | Rekonstrukcija vodovodnih i izgradnja kanalizacijskih priključaka u naselju Sveti Vid | 25.000 |   | 25.000 |   |   |
| 4 | Izgradnja vodovoda i kanalizacije u Odvojku ulice Branka Fučića | 37.000 | 37.000 |   |   |   |
| 5 | Građevinski radovi na CS 5 Porat | 66.000 |   | 66.000 |   |   |
| 6 | Izgradnja vodovoda i kanalizacije za Dubašljansku 39,41,51 | 25.000 |   |   | 25.000 |   |
| 7 | Izgradnja vodovoda za Ljutići 42 i Barušići 7a | 60.000 | 60.000 |   |   |   |
| 8 | Izgradnja kanalizacijskog priključka za Rovu 18 | 36.800 |   |   | 36.800 |   |
| 9 | Izgradnja vodovoda za Sabljiće 30 | 2.500 |   |   | 2.500 |   |
| 10 | Izgradnja vodovoda u naselju Seti Anton | 30.000 |   |   | 30.000 |   |
| 11 | Izgradnja kanalizacijskog priključka za Primorska 21 | 30.000 |   |   | 30.000 |   |
| **OPĆINA MALINSKA-DUBAŠNICA** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 12 | Izgradnja vodovoda i fekalnog kolektora u Ulici Črni Pesak, Vantačići | 4.000 |   |   | 4.000 |   |
| **UKUPNO (bez PDV-a) EUR** | **816.300** | **597.000** | **91.000** | **128.300** | **0** |

**Članak 5.**

Komunalne vodne građevine čija se gradnja planira na području Grada Krka utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **GRAD KRK** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izgradnja vodovoda i kanalizacije na predjelu kod autokampa Bor i hidrostanica Bor u Krku | 200.000 | 200.000 |   |   |   |
| 2 | Izgradnja kanalizacijskog kolektora između ulica Mate Balote i Narodnog preporoda | 20.000 |   |   | 20.000 |   |
| 3 | Rekonstrukcija vodovoda od Plodina do reciklažnog dvorišta u Krku | 50.000 |   | 50.000 |   |   |
| 4 | Izgradnja vodovoda i kanalizacije u ulici Vrtačice k.br.9, 11, 13, 15, 15a | 32.500 |   |   | 32.500 |   |
| 5 | Rekonstrukcija kanalizacijskog kolektora na lukobranu (60m) | 24.000 |   | 24.000 |   |   |
| 6 | Izgradnja vodovoda i fekalnog kolektora u trupu ulice na predjelu Mali Kankul u Krku | 125.000 | 125.000 |   |   |   |
| **UKUPNO (bez PDV-a) EUR** | **451.500** | **325.000** | **74.000** | **52.500** | **0** |

**Članak 6.**

Komunalne vodne građevine čija se gradnja planira na području Općine Punat utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA PUNAT** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izgradnja kanalizacijskog kolektora sa priključcima i rekonstrukcija vodovoda za ulicu Pešćivica | 52.000 |   | 17.000 | 35.000 |   |
| 2 | Rekonstrukcija vdovoda i kanalizacije u odvojku ulice kralja Zvonimira (Bivša Jugoturbina) | 100.000 | 30.000 | 70.000 |   |   |
| **UKUPNO (bez PDV-a) EUR** | **152.000** | **30.000** | **87.000** | **35.000** | **0** |

**Članak 7.**

Komunalne vodne građevine čija se gradnja planira na području Općine Baška utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA BAŠKA** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izmicanje vodovoda i fekalnog kolektora iz parcela k.č. 3992, 3993 (Topalušić)  | 127.609 |   | 127.609 |   |   |
| 2 | Rekonstrukcija vodovoda, kanalizacije u Ulici Gorinka od k.br. 77 do križanja s Ulicom Dol | 105.561 |   | 105.561 |   |   |
| 3 | Rekonstrukcija sanitarne kanalizacije u Ulici Stari dvori u Baški | 400.000 | 270.000 | 65.000 | 65.000 |   |
| 4 | HS Placa HS Sveti Juraj | 158.102 |   |   | 100.000 | 58.102 |
| **UKUPNO (bez PDV-a) EUR** | **791.272** | **270.000** | **298.170** | **165.000** | **58.102** |

**Članak 8.**

Komunalne vodne građevine čija se gradnja planira na području Općine Vrbnik utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA VRBNIK** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1. | Rekonstrukcija vodovoda Katunar - Vrbničko polje | 35.000 |   | 35.000 |   |   |
| 2. | Izgradnja vodovoda servisne zone Vrbnik - Zabrda (nastavak radova) | 75.000 |   |   | 35.000 | 40.000 |
| 3. | Izgradnja vodovoda, kanalizacije, javne rasvjete i EKI u ulici Vinišće, Vrbnik (nastavak radova u 2026.) | 5.000 |   |   | 5.000 |   |
| 4. | Rekonstrukcija vodovoda i izgradnja EKI u ulici Šipun, naselje Vrbnik | 20.000 |   | 20.000 |   |   |
| **UKUPNO (bez PDV-a) EUR** | **135.000** | **0** | **55.000** | **40.000** | **40.000** |

**Članak 9.**

Komunalne vodne građevine čija se gradnja planira na području Općine Dobrinj utvrđuju se kako slijedi:

|  |  |  |  |  |  |
| --- | --- | --- | --- | --- | --- |
| **OPĆINA DOBRINJ** | **ukupno 2025.** | **JLS** | **Ponikve** | **naknada za razvoj** | **ostali (Hrvatske vode i sl.)** |
| 1 | Izgradnja vodovoda u Gornjoj Hlapi do kbr.15K | 10.000 |   |   | 10.000 |   |
| 2 | Izgradnja vodovoda u naselju Sveti Ivan Dobrinjski | 52.485 |   |   | 52.485 |   |
| 3 | Izgradnja kanalizacijskog priključka za objekte u Klimnu 23B, 23-1,2,3 | 42.000 |   |   | 42.000 |   |
| 4 | Izgradnja vodovoda i fekalnog kolektora u Šilu (k.č.1650/2) | 25.000 |   |   | 25.000 |   |
| 5 | Izgradnja mini CS i tlačnog kolektora na rivi u Šilu | 10.000 |  |  | 10.000 |  |
| 6 | Izgradnja vodovoda u Klanicama (k.č.1057/8 k.o.Dobrinj) | 60.000 |  |  | 60.000 |  |
| 7 | Izgradnja kanalizacijskog kolektora u naselju Šilo, prema Trgovini Krk | 78.058 |   |   | 78.058 |   |
| **UKUPNO (bez PDV-a) EUR** | **277.543** | **0** | **0** | **277.543** | **0** |

**Članak 11.**

U 2025. godini planira se i stručni nadzor građevinskih radova u vrijednosti od 85.000 EUR.

Izvor financiranja su vlastita sredstva Ponikve voda.

**Članak 10.**

Ovaj Plan gradnje komunalnih vodnih građevina u 2025. godini stupa na snagu danom donošenja na Skupštini Društva.

PREDSJEDNIK SKUPŠTINE DRUŠTVA